Plyaj futboli bo`yicha O`zbekiston terma jamoasi jahon reytingida 47-o`rinda qayd etildi

Plyaj futboli bo`yicha mamlakat terma jamoalarining yangi reytingi e`lon qilindi. Unga ko`ra, plyaj futboli bo`yicha O`zbekiston terma jamoasi dekabr oyi reytingida 47-o`rinda qayd etildi.
Ayni damda terma jamoa hisobida 203 ochko mavjud. O`zbekiston termasi noyabr oyi reytingida 46-pog`onadan joy olgandi. Osiyo qit`asi terma jamoalari orasida O`zbekiston hamon 10-o`rinni egallab turibdi.
Osiyo futbol konfederasiyasi (OFK)ga a`zo mamlakatlar reytingida Eron termasi 1785 ochko bilan etakchilik qilayotgan bo`lsa, Yaponiya (1267) va Ummon (1037) kuchli uchlikdan joy oldi. 
OFKga a`zo mamlakatlar reytingining kuchli o`nligi quyidagicha ko`rinish olgan:
1 (5). Eron – 1785 ochko
2 (8). Yaponiya – 1267 ochko
3 (10). Ummon – 1037 ochko
4 (14). BAA – 881 ochko
5 (19). Livan – 604 ochko
6 (35). Xitoy – 370 ochko
7 (36). Tailand – 369 ochko
8 (41). Vetnam – 308 ochko
9 (45). Bahrayn – 219 ochko
10 (47). O`zbekiston – 203 ochko
Plyaj futbol bo`yicha jahon reytingini 3500 ochko bilan Portugaliya terma jamoasi boshqarib bormoqda. Ikkinchi pog`ona Rossiya (3204) terma jamoasiga tegishli bo`lsa, Braziliya (2525) termasi kuchli uchlikni yakunlagan.
Ma`lumot uchun, mazkur reytingni tuzishda terma jamoalarning 2012 yil dekabr oyida 2016 yil noyabr oyiga qadar qayd etgan natijalari hisobga olingan.